విశాఖ జిల్లాలో కార్యసిద్ది వినాయకుడు – Featuresindia
విశాఖ జిల్లాలో కార్యసిద్ది వినాయకుడు
చోడవరంలో కొలువుదీరిన కోర్కెలు తీర్చే స్వయంభూ గణపతి
ఆది దేవుడు.. విఘ్నాలు తొలగించే ఘననాధుడు వినాయకుడు. ఆ స్వామి ఆశీస్సులుంటే అడ్డుంకులు లేకుండా కార్యాలు శుభప్రదం అవుతాయని పురాణాలు చెబుతున్నాయి. భక్తుల విశ్వాసం కూడా. అలాంటి వరాలు కురిపించే వినాయకుడు కాణిపాకంలో కొలువుదీరినట్టు విశాఖ జిల్లాలో భక్తుల కార్యాలను తీర్చే కార్యసిద్ది వినాయకుడు చోడవరంలో కొలువయ్యారు. వందల సంవత్సరాల చరిత్ర గల ఈ గణనాధుడి ప్రత్యేకతలు చూద్దాం.
తెలుగు రాష్ట్రాల్లో గణపతి అంటేచిత్తూరు జిల్లా కాణిపాకం గణపతి గుర్తుకు వస్తారు. ఆ స్వామి వరాలు కురిపించే క్రమంలో వరసిద్ది వినాయకుడిగా పేర్గాంచారు. అదే స్థితిలో భక్తుల కష్టాలు తొలగించి కార్యాలను సిద్దించే గణపతి విశాఖ జిల్లా చోడవరంలో వెలిశారు. ఈ రెండు చోట్ల స్వామి స్వయంభూగా వెలియడంతో మరింత విశిష్టత సంతరించుకుంది. ఇతర ఆలయాల్లో మాదిరిగా స్వామి ఇక్కడ శిలా రూపంలో దర్శనమిస్తున్నా స్వామి తొండం చిగురు అంతు చిక్కదు. అలాగే స్వామి విగ్రహం పరిణామం కూడా పెరుగుతూ వస్తోంది. ఆవగింజ అంత స్వామి ఇప్పుడు భారీ కాయుడిగా మారినట్టు పూర్వీకులు చెబుతుంటారు. స్వామి ఆవిరాÄవేం వెనుక ప్రత్యేక కథనాలు కూడా ఉన్నాయి. హిమాలయాల్లో కొలువురు దీరిన గణపతి, కుమార స్వామి గంగా సమేత పార్వతీ పరమేశ్వరులు భక్తుల కోసం చోడవరంలో స్వయం భూగా వెలిసినట్టు కథనం ఉంది. అయితే ఇదే పట్టణంలో గంగాసమేత పార్వతీ పరమేశ్వరులు, గణపతి వేర్వురుగా వెలిశారు. దీంతో ప్రజలు గణపతి విగ్రహాన్ని తొలగించి పరమేశ్వర ఆలయంలో ప్రతిష్టించాలని భావించారు. అందులో భాగంగా తవ్వకాలు జరిపినా స్వామి చిగురు కనిపించలేదు. ప్రధానంగా స్వామి తొండం చిగురు ఎంత దూరం వెళ్లినా అంతు చిక్కక పోవడంతో భక్తులు నెలల తరబడిచేసిన యత్నాన్ని విరమించుకున్నారు. అక్కడే స్వామిని పూజించడం కొనసాగించారు. కాగా స్వామి తొండం అంచు ఆలయానికి దాదాపు అరకిలోమీటరు దూరంలో ఉన్న పాత చెరువు వరకు ఉన్నట్టు తెలుస్తోంది. దీంతోనే గతంలో పూర్వీకులు ఈ చెరువుకు ఏనుగు బోదెగా పిలిచేవారట. ఆ క్రమంలోచెరువులో నీరు పెరిగినట్లయితే ఆలయంలో స్వామిచెంత నీరు పెరుగుతోంది. దీంతో అర్చకులు ఆ నీరు బయటకు వెళ్లడానికి తగ్గ ఏర్పాట్లు చేశారు. అలా 200 సంవత్సరాలుగా స్వామి చోడవరం పట్టణంలో పూజలు అందుకుంటున్నట్టు చరిత్ర చెబుతోంది.
చదువుల దేవుడు…
భక్తుల కార్యాలను ఇట్టే తీర్చే గణపతిగా స్వామిని నిత్యం పూజలు చేస్తుంటారు. వేర్వేరు ప్రాంతాల నుంచి భక్తులు తరలివస్తుంటారు. ప్రధానంగా పిల్లల చదువులకు సంబంధించి స్వామిని పూజిస్తే మంచి భవిష్యత్తు ఉంటుందని నమ్మకం. పరీక్షల సమయంలో భక్తులు ముందుగా స్వామి చెంతన హాలు టికెట్‌ ఉంచి పరీక్షలకు హాజరువుతుంటారు. దీనికి తగట్టు చోడవరం పరిసర ప్రాంతాలకు చెందిన విద్యార్థులు పలువురు ఉన్నత చదువులకు విదేశాలకు వెళ్లిన సంఖ్య జిల్లాలో అధికంగా కనిపిస్తుంది. ఈ దశలో ప్రతీ రోజు తెల్లవారుజాము నుంచే పూజలు జరుగుతున్నా బుధవారం మాత్రం ప్రత్యేక అభిషేకాలు నిర్వహిస్తారు. వినాయక చవితి ఉత్సవాలు దశలో నవరాత్రి వేడుకలు ఘనంగా చేయడం సంవత్సరాలుగా సాగుతోంది. అలాగే ప్రతీ బుధవారం భక్తులకు అన్నదానం చేస్తున్నారు. దేవాదాయ శాఖ ఆధీనంలో కొనసాగుతున్నా పూర్వకాలం నుంచి చోడవరం కు చెందిన బాలగణపతి భక్త సంఘం ప్రత్యేక శ్రద్ద వహిస్తున్నారని దేవాదాయ శాఖ అధికారిణి గౌరీ తెలిపారు.
ఈ దశలో స్వామి కటాక్షంతో తమ ప్రాంతంలో ఎన్నో శుభాలు జరిగినట్టు భక్తులు చెబుతున్నారు. కోరిన కోర్కెలు తీరే భక్తులు 11 గానీ 108 సార్లు గానీ ఆలయం చుట్టూ ప్రదక్షిణలు చేసి మొక్కులు తీర్చుకుంటారు.
ఇక ఆలయ పరిసరాలు కూడా భక్తి భావం ఉట్టి పడే రీతిన కనిపిస్తాయి. సంతోషిమాత ఉపాలయం కూడా ఉంది. ఆలయ మండపం ఆవరణలో దుర్గాదేవి…గణపతి.. ఆంజనేయ స్వామి..పార్వతీ పరమేశ్వరుల చిత్రాలు ఆకట్టుకుంటాయి. ఆలయపరిసరాల్లోని నాగమల్లి వ్రుక్షం పూలతో స్వామిని ప్రత్యేకంగా అలంకరించి పూజలు చేస్తుంటారు అర్చకులు.
visakha jillaalo kaaryasiddi vinayakudu – Featuresindia
visakha jillaalo kaaryasiddi vinayakudu
chodavaramlo koluvudeerina korkelu teerche swayambhuu ganapati
aadi devudu.. vighnaalu tolaginche ghananadhudu vinayakudu. aa swami aasheessulunte addunkulu lekunda kaaryaalu subhapradam avutaayani puraanaalu chebutunnaayi. bhaktula vishwaasam kuudaa. alanti varaalu kuripinche vinayakudu kaanipaakamlo koluvudeerinattu visakha jillaalo bhaktula kaaryaalanu teerche kaaryasiddi vinayakudu chodavaramlo koluvayyaru. vandala samvatsaraala charitra gala ee gananadhudi pratyekatalu chuddam.
telugu rashtrallo ganapati antechitturu jilla kaanipaakam ganapati gurtuku vastaaru. aa swami varaalu kuripinche kramamlo varasiddi vinayakudiga paergaanchaaru. adhe sthitilo bhaktula kashtaalu tolaginchi kaaryaalanu siddinche ganapati visakha jilla chodavaramlo velisaaru. ee rendu chotla swami swayambhuugaa veliyadamtho marinta vishishtata santarinchukundi. itara aalayaallo maadirigaa swami ikkada shila roopamlo darsanamistunna swami tondam chiguru antu chikkadu. alaage swami vigraham parinaamam kuudaa perugutuu vastondi. aavaginja anta swami ippudu bhari kayudiga maarinattu poorveekulu chebutuntaaru. swami aaviramem venuka pratyeka kathanaalu kuudaa unnaayi. himalayallo koluvuru deerina ganapati, kumara swami gangaa sametha paarvatii parameshwarulu bhaktula kosam chodavaramlo swayam bhuugaa velisinattu kathanam undi. ayithe ide pattanamlo gangasameta paarvatii parameshwarulu, ganapati vaervurugaa velisaaru. deentho prajalu ganapati vigrahaanni tolaginchi parameshwara aalayamlo pratishtinchaalani bhaavinchaaru. andulo bhagamga tavvakaalu jaripina swami chiguru kanipinchaledu. pradhaanamgaa swami tondam chiguru entha dooram vellina antu chikkaka povadamtho bhaktulu nelala tarabadichesina yatnaanni viraminchukunnaaru. akkade swaamini poojinchadam konasaaginchaaru. kaga swami tondam anchu aalayaaniki daadaapu arakilomeetaru dooramlo unna paata cheruvu varaku unnattu telustondi. deenthone gatamlo poorveekulu ee cheruvuku enugu bodega pilichevaarata. aa kramamlocheruvulo neeru periginatlayite aalayamlo swaamichenta neeru perugutondi. deentho archakulu aa neeru bayataku velladaaniki tagga erpaatlu chesaru. alaa 200 samvatsaraalugaa swami chodavaram pattanamlo poojalu andukuntunnattu charitra chebutondi.
chaduvula devudu
bhaktula kaaryaalanu itte teerche ganapatigaa swaamini nityam poojalu chestuntaaru. ververu praantaala nunchi bhaktulu taralivastuntaaru. pradhaanamgaa pillala chaduvulaku sambandhinchi swaamini poojisthe manchi bhavishyattu untundani nammakam. pareekshala samayamlo bhaktulu mundugaa swami chentana haalu tikete unchi pareekshalaku haajaruvutuntaaru. deeniki tagattu chodavaram parisara praantaalaku chendina vidyaarthulu paluvuru unnata chaduvulaku videsaalaku vellina sankhya jillaalo adhikamgaa kanipistundi. ee dasalo pratee roju tellavaarujaamu nunche poojalu jarugutunna budhavaaram maatram pratyeka abhishekaalu nirvahistaaru. vinayaka chaviti utsavaalu dasalo navaratri vedukalu ghanamgaa cheyadam samvatsaraalugaa saagutondi. alaage pratee budhavaaram bhaktulaku annadaanam chestunnaru. devadaya saakha aadheenamlo konasaagutunnaa puurvakaalam nunchi chodavaram ku chendina baalaganapati bhakta sangham pratyeka shradda vahistunnaarani devadaya saakha adhikaarini gauri telipaaru.
ee dasalo swami kataakshamto tama praantamlo enno subhaalu jariginattu bhaktulu chebutunnaru. korina korkelu teere bhaktulu 11 gaanee 108 saarlu gaanee aalayam chuttu pradakshinalu chesi mokkulu teerchukuntaaru.
ika aalaya parisaraalu kuudaa bhakti bhavam utti pade reetina kanipistaayi. santoshimaata upaalayam kuudaa undi. aalaya mandapam aavaranalo durgadevinaganapati.. aanjaneya swami..paarvatii parameshwarula chitraalu aakattukuntaayi. aalayaparisaraalloni nagamalli vruksham poolatho swaamini pratyekamgaa alankarinchi poojalu chestuntaaru archakulu.